പദ്ധതിയുമായി അറക്കുളം പഞ്ചായത്ത് അറക്കുളം: ക്ഷീരകര്ഷകര്ക്ക് ആശ്വാസമേകാന് 45 ലക്ഷം രൂപയുടെ പദ്ധതിയുമായി മൃഗസംരക്ഷണ വകുപ്പും അറക്കുളം പഞ്ചായത്തും. 239 ക്ഷീരകര്ഷകര്ക്ക് കാലിത്തീറ്റ സൗജന്യ നിരക്കില് നല്കുന്ന പദ്ധതിയാണ് പഞ്ചായത്ത് വാര്ഷിക പദ്ധതിയുടെ ഭാഗമായി നടപ്പാക്കുന്നത്. ഏഴു മാസത്തോളം കര്ഷകര്ക്ക് കാലിത്തീറ്റ സബ്സിഡിയോടെ നല്കും. കേരള ഫീഡ്സുമായി ചേര്ന്നാണ് പദ്ധതി നടപ്പാക്കുന്നത്. ജനറല് വിഭാഗം ക്ഷീരകര്ഷകര്ക്ക് 50ശതമാനവും പട്ടിജാതി വിഭാഗത്തില്പ്പെട്ടവര്ക്ക് 75 ശതമാനം കിഴിവിലും പട്ടിവര്ഗക്കാര്ക്ക് സൗജന്യമായുമാണ് കാലിത്തീറ്റ നല്കുന്നത്. അറക്കുളത്തും കുളമാവിലുമുള്ള ക്ഷീരസംഘങ്ങള് വഴിയാണ് പദ്ധതി നടപ്പാക്കുന്നത്. പദ്ധതിയുടെ ഉദ്ഘാടനം പഞ്ചായത്ത് പ്രസിഡന്റ് കെ.എസ്. വിനോദ് നിര്വഹിച്ചു. അറക്കുളം അപ്കോസ് പ്രസിഡന്റ് ജോസ് ഇടവക്കണ്ടം പ്രസംഗിച്ചു.